Laporan Pulang Kampuang
Hari Jumaik, 6 Aguih 2010 nan lalu ambo jo Pak Ketua Iwarga (Pak Erman St, Parpatiah) sarato dunsanak Halimah pulang ka kampuang. Kami tibo di Darul Ulum, tampek pandidikan nonformal di Ranggomalai pukua 11.15. Pak Ketua maresmikan KWD (Kewirausahaan Desa) Gaduik. Kami tibo acara alah muloi. Ado sambutan Ketua Panitia/pangasuhnyo sarato sambutan Inyiak Wali Nagari. Acara diakhiri makan basamo.
Ambo jo Inyiak Wali langsung Jumaaik di Musajik Kambing VII. Ambo alah diminta pulo dek Inyiak Wali jadi Khatib Jumaaik. Salasai Jumaaik pukua 14.00 labiah ado pulo acara patamuan Iwarga jo Inyiak Wali, KAN, Bamus, Bundo Kandung, Wali-wali Jorong, kapalo-kapalo SD, SMP, SMA, madrasah. Acara adalah manduduakan itongan Iwarga Pulang Basamo, 12 September 2010.
Acara nan dipabuek alah dirundingkan, yaitu Seminar tentang Pendidikan di Gaduik siang harinya dan acara hiburan malam harino. Alah dibantuak pulo dek urang kampuang panitianyo. Seminar tu manghadirkan panelis Kapalo SMA, SMP, wakil SD, dan Pendidikan Nonformal. Pak Ketua rencananyo jadi Moderator. Acara hiburan di SMP, a.l. randai dari anak SMA, tantu hiburan lainnya.
Tampaknyo dari kini awak paralu basiap-siap pulang basamo. Tasarah jo apo ka pulang, tapi pado hari H nyo di kampuang dan basuo-suo urang rantau jo urang kampuang..
(Abdul Gaffar Ruskhan Malin Batuah)
min_Latn min_Latn min_Latn min_Latn min_Latn min_Latn